open-index/open-wikipedia-markdown huggingface dataset:
Βικέντιος Μποκατσιάμπης

288x288px|right|thumb|Β. Μποκατσιάμπης, ''Άποψη της εκκλησίας του Αγίου Νικολάου της Αθήνας'', 1911. Ελαιογραφία σε καμβά, 28 εκ. x 58 εκ. Ιδιωτική συλλογή.
Ο **Βικέντιος Μποκατσιάμπης** (Ποταμός Κέρκυρας, 1856 &ndash; Αθήνα, 1933) ήταν Έλληνας ζωγράφος γαλλικής καταγωγής. Συγκαταλέγεται μαζί με τον Άγγελο Γιαλλινά στους εισηγητές της υδατογραφίας στην Ελλάδα.

## Βιογραφία
Γεννήθηκε στον Ποταμό Κέρκυρας και ήταν γόνος ευγενών γαλλικής καταγωγής. Σπούδασε ζωγραφική στη Μασσαλία, στη Φλωρεντία και στην Ακαδημία του Αγίου Λουκά (ιταλ. Accademia di San Luca) της Ρώμης, όπου και παρέμεινε μέχρι το 1895, έτος στο οποίο επέστρεψε στην Κέρκυρα όπου ίδρυσε καλλιτεχνική σχολή. 

Το 1899 εγκαταστάθηκε στην Αθήνα και τον επόμενο χρόνο (1900) διορίσθηκε καθηγητής της κοσμηματογραφίας, της σκηνογραφίας και της προοπτικής στο «*Σχολείον των Τεχνών*» (τη μετέπειτα Ανωτάτη Σχολή Καλών Τεχνών), διαδεχόμενος τον Βικέντιο Λάντσα. που αποχώρησε από τη θέση λόγω προβλημάτων υγείας. Ο Μποκατσιάμπης δίδαξε στη σχολή μέχρι το 1928, όταν και αποχώρησε λόγω ηλικίας. Πέθανε το 1933 στην Αθήνα. 

Ο Μποκατσιάμπης θεωρείται ως ένας από τους σημαντικότερους Έλληνες υδατογράφους καθώς και ο εισηγητής μαζί με τον Άγγελο Γιαλλινά της συγκεκριμένης μορφής τέχνης στα Επτάνησα αλλά και στον ελλαδικό χώρο γενικότερα. Επίσης ασχολήθηκε με τις ελαιογραφίες καθώς και με το παστέλ. Καταπιάστηκε κυρίως με την τοπιογραφία, έχοντας ως πηγές έμπνευσης τα τοπία της Κέρκυρας και της Αττικής στα οποία απέδιδε ποιητικό και ειδυλλιακό χαρακτήρα. 

## Παραπομπές


## Εξωτερικοί σύνδεσμοι
* Η καλλιτεχνική εκπαίδευση των νέων στην Ελλάδα (1836-1945)

Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα
Κάστανο

thumb|right|Κάστανα
Το **κάστανο** είναι καρπός της καστανιάς. Βρίσκεται μέσα σε ξυλώδες περίβλημα που έχει αγκάθια εξωτερικά και ανοίγει όταν οι καρποί ωριμάσουν. 
*Ανάλογα με το είδος, μέσα στο περίβλημα υπάρχουν συνήθως 2-3 καρποί, ή και μόνο ένας.
*Το μέγεθος του κάστανου εξαρτάται από την ποικιλία, την υγρασία, και τη σύσταση του εδάφους.
*Τα νωπά κάστανα περιέχουν 50% νερό, 45% υδατάνθρακες και 5% φυτικό έλαιο. Τρώγονται ψητά ή βραστά, χρησιμοποιούνται στη ζαχαροπλαστική και τη μαγειρική και γίνονται και αλεύρι, κυρίως σε περιοχές της Ασίας.
*Κύριες περιοχές που ευδοκιμεί το κάστανο στην Ελλάδα είναι η Μακεδονία(όρος Καϊμακτσαλάν κυρίως στην Όρμα και όρος Πάικο στη Γρίβα) και η Θεσσαλία. Καλλιεργείται και στις ορεινές περιοχές της Κρήτης και της Λέσβου, ενώ συναντάται σε αρκετά ακόμη μέρη στην Ελλάδα.

## Εξωτερικοί σύνδεσμοι
* 
* 

Κατηγορία:Αμυλούχοι καρποί
Κατηγορία:Κάρυα και ελαιούχοι σπόροι
Κατηγορία:Ξηροί καρποί
Θεότητα

**Θεότητα** ορίζεται ως κάτι το άναρχο, αιώνιο, άυλο και αυθύπαρκτο, το οποίο απουσιάζει από τα δρώμενα οποιασδήποτε επίγειας πραγματικότητας. Πολλά ερωτήματα κινούνται γύρω από το τρίπτυχο θεός-κόσμος-άνθρωπος, τα οποία καλούνται να ερμηνεύσουν οι διάφορες θρησκείες από την πρώτη στιγμή μετατροπής του ανθρώπου σε λογικό όν, έως και σήμερα. Οι θρησκείες και τα δόγματα αυτά δημιουργούν εξαιτίας των ανθρώπινων αναγκών και της φθοράς στην οποία υπόκειται το ανθρώπινο σώμα και πνεύμα, θεότητες με τις απαιτούμενες ικανότητες για την αντιμετώπιση αυτών των προβλημάτων. Η θεότητα έχει τον ρόλο δημιουργού και αυστηρού κριτή, ο οποίος όμως είναι απόλυτα δίκαιος πάνω στους κανόνες που έχει ο ίδιος προτείνει μέσα από τους απεσταλμένους οι οποίοι καλούνται προφήτες του. Συνεπώς ο όρος θεότητα διευρύνει τα όριά του περικλείοντας μέσα του την έννοια της πνευματικής καταστολής, η οποία αντιμετωπίζεται με σωφρονισμό μέσω της μετάνοιας με συντριβή πνεύματος και την πραγματική πίστη στη σωτηρία. Οι θρησκείες μπορούν να χωριστούν σε κατηγορίες σύμφωνα με το είδος των θεοτήτων που ασπάζονται.

## Μονοθεϊσμός και πολυθεϊσμός
Αρχικά διακρίνονται οι πολυθεϊστικές και οι μονοθεϊστικές θρησκείες.

Στις πολυθεϊστικές θρησκείες, παρατηρούνται πολλές θεότητες, πάντα τόσες όμως όσα είναι και τα τμήματα του υλικού κόσμου στα οποία τον διακρίνει ο εκάστοτε πολιτισμός. Σε αυτές τις θρησκείες, η κάθε θεότητα είναι υπεύθυνη για τη διατήρηση της αρμονίας και της ευημερίας σε ένα μόνο τμήμα του κόσμου, παρατηρείται δηλαδή απόλυτη εξειδίκευση. Υπάρχει όμως και η έννοια του θεού παρατηρητή, ο οποίος τιμωρεί οποιοδήποτε παράπτωμα και επαναφέρει την τάξη σε κάποιον τομέα όποτε αυτός κρίνει απαραίτητο. Υπάρχει δηλαδή ιεράρχηση ικανοτήτων ανάμεσα στις θεότητες όσο και αν αυτό φαίνεται περίεργο αν λάβουμε υπ´όψιν μας την ιδιότητα της αιώνιας αθανασίας που είναι ανεξαιρέτως δικαίωμα κάθε θεού. 

Στις μονοθεϊστικές θρησκείες, η ύπαρξη ενός και μόνου θεού, ο οποίος είναι και δημιουργός του κόσμου, προσδίδει ένα αίσθημα πλήρους αδυναμίας του ανθρώπου απέναντί του, κάτι ανάλογο με το μοναρχικό πολίτευμα. Θεωρείται απόλυτος και καλεί την ανθρωπότητα να ασπαστεί οικειοθελώς τους νόμους του.

Διάκριση μεταξύ θεοτήτων μπορεί να γίνει και με βάση το βαθμό τιμωρίας και αυστηρότητας που εφαρμόζει η κάθε μία από αυτές.

## Εξωτερικοί σύνδεσμοι
* 
* 



Κατηγορία:Παράδεισος
Κράξιμο (περιοδικό)

Το ***Κράξιμο*** υπήρξε περιοδική έκδοση από το 1981 μέχρι το 1993 και εκδιδόταν από την τρανς ακτιβίστρια, Πάολα.

Το περιοδικό κυρίως παρουσίαζε ανθρώπους γύρω από την ομοφυλοφιλική κουλτούρα και ήταν ένα από τα πρώτα περιοδικά αυτού του είδους στην Ελλάδα. Στο εξώφυλλο του αυτοχαρακτηριζόταν σαν *περιοδικό επαναστατικής ομοφυλόφιλης έκφρασης* ενώ ως υπέρτιτλος υπήρχε η φράση *«Οποιαδήποτε εργασία με σκοπό το κέρδος, είναι πορνεία»*.

Η gay απελευθέρωση, το AIDS, η ανδρική πορνεία αλλά και συνεντεύξεις ήταν το κυρίως το περιεχόμενο του. Υπήρχαν επίσης μόνιμες στήλες για τον πολιτισμό και αφιερώματα, όπως στους  πορνοκινηματογράφους, μαρτυρίες «παραστρατημένων παιδιών», ντοκουμέντα για τις διώξεις των ομοφυλόφιλων από τη Χούντα αλλά και από τους Ναζί κλπ., ενώ φιλοξενήθηκαν κείμενα των Φελίξ Γκουαταρί, Ηλία Πετρόπουλου, Μίνου Αργυράκη, Αλέξη Μπίστικα, Τάκη Σπετσιώτη, Κατερίνας Γώγου, Γιώργου Χρονά κλπ. και συνεντεύξεις με τους Ντίνο Χριστιανόπουλο, Μιχάλη Ράπτη, Μαλβίνα Κάραλη, Χρόνη Μίσσιο, Δημήτρη Παπαϊωάνου, Κώστα Ταχτσή και άλλους.

Το περιοδικό συντηρήθηκε οικονομικά από φίλους, επώνυμους και μη. Το 1983 μηνύθηκε από πρώην διοικητή της Ασφάλειας *ως πορνογράφημα και ότι διαφθείρει τα ήθη και έθιμα*. Η εκδότρια Πάολα καταδικάστηκε σε τετράμηνη φυλάκιση κι ένα μεγάλο χρηματικό πρόστιμο, η φυλάκισή της, όμως, τελικά αποφεύχθηκε χάρη στην άμεση κινητοποίηση των ομοφυλοφιλικών οργανώσεων του εξωτερικού, καθώς και οργανώσεων ανθρωπίνων δικαιωμάτων. Η υπόθεση είχε απασχολήσει και τη Διεθνή Αμνηστία.

## Παραπομπές


## Αναφορές

* Λεύκωμα: «Το Κράξιμο», Εκδόσεις Γοργώ, ISBN 978-960-88506-2-0

## Εξωτερικοί σύνδεσμοι
*Ο ιστότοπος του περιοδικού
*Σχετικό άρθρο στα Νέα
*Σχετικό άρθρο στην Ελευθεροτυπία
*Σχετικό άρθρο στην ΛΙΦΟ

Κατηγορία:Ελληνικά περιοδικά
Κατηγορία:ΛΟΑΤ στην Ελλάδα
Κατηγορία:ΛΟΑΤ περιοδικά
Κατηγορία:Περιοδικά με τόπο έκδοσης την Αθήνα
Mercedes-Benz 500E

Το **500Ε** ήταν η κορυφαία έκδοση της Mercedes-Benz E-Class W124 και παρήχθη από το 1990 έως το 1994. Ειδικά η έκδοση αυτή κατασκευαζόταν, μετά από σχετική συμφωνία, από κοινού με την Porsche. Η κατασκευή κάθε αντιτύπου διαρκούσε 18 μέρες, καθώς το κάθε αυτοκίνητο μετακινούνταν από το εργοστάσιο της Mercedes-Benz στο εργοστάσιο της Porsche και αντίστροφα. Μάλιστα κατασκευαζόταν στο χέρι. Η συνολική παραγωγή του μοντέλου έφτασε τις 10.479 μονάδες. Το καλοκαίρι του 1993, με την έναρξη της σεζόν του 1994, υπέστη μία ελαφρά ανανέωση, μαζί με το σύνολο της παλέτας του W124, και τότε μετονομάστηκε σε **Ε500**.

## Βασικά στοιχεία

Το μοντέλο ξεχώριζε εξωτερικά από τις υπόλοιπες E-Class W124 από τους φαρδύτερους προφυλακτήρες και φτερά, τόσο μπροστά, όσο και πίσω, ενώ είχε και χαμηλότερη ανάρτηση. Εσωτερικά, διέφερε στη διάταξη των πίσω θέσεων, η οποία ήταν 2-θέσια, αντί της 3-θέσιας των υπόλοιπων εκδόσεων, έχοντας έτσι 4-θέσιο σαλόνι. Στο μοντέλο αυτό δόθηκε ο χαρακτηρισμός «Λύκος με προβιά αρνιού», λόγω των επιδόσεών του και της εμφάνισής του, που δεν πρόδιδε τις κορυφαίες δυνατότητές του.

## Διαθεσιμότητα

Ο σχεδιασμός του μοντέλου ξεκίνησε μέσα στο 1989. Στη Γερμανία, το 500 E κυκλοφόρησε για πρώτη φορά στα τέλη του έτους 1990, καθώς εμφανίστηκε στη λίστα τιμών της Mercedes-Benz την 1η Οκτωβρίου 1990, με τιμή 134.520 γερμανικά μάρκα. Μέχρι τις 2 Ιανουαρίου 1993, η τιμή του είχε αυξηθεί στα 145.590 γερμανικά μάρκα και διατηρήθηκε τόσο μέχρι τη λήξη της παραγωγής του το 1994, ενώ ήταν διαθέσιμο στη λίστα τιμών της εταιρείας μέχρι την 1η Αυγούστου 1994. Ειδικότερα στις Ηνωμένες Πολιτείες, το αυτοκίνητο κυκλοφόρησε για πρώτη φορά το 1991, για τη σεζόν (model year) του 1992, με εμπορική τιμή 81.800 δολάρια, και παρέμεινε στην αμερικανική αγορά μέχρι τη σεζόν του 1994.

## Τεχνικά χαρακτηριστικά
[thumb|Το [Ταμπλό αυτοκινήτου|ταμπλό ενός Mercedes-Benz W124 500E.]]

## Ετήσια παραγωγή

## Αναφορές


## Εξωτερικοί σύνδεσμοι

* www.carfolio.com/ 1990 W124 500 E
* 
* 
* 
* 
* 500 E Autocross Video

500E
Κατηγορία:Αυτοκίνητα πολυτελείας
Κατηγορία:Σπορ αυτοκίνητα
Κατηγορία:Γερμανικά αυτοκίνητα
Λίμνη Οντάριο

Η **λίμνη Οντάριο** (, ) είναι μία από τις πέντε Μεγάλες Λίμνες της Βορείου Αμερικής, ανάμεσα στις ΗΠΑ και του Καναδά. Η πιθανότερη προέλευση του ονόματος της είναι από τη λέξη *ονιτάριιο* του έθνους των Ινδιάνων Ιροκουά που την αποίκησε πρώτο τον 16ο αιώνα και μεταφράζεται σε «όμορφη λίμνη».

Με έκταση 18,960 τετραγωνικά χιλιόμετρα είναι η 14η μεγαλύτερη λίμνη στον κόσμο αλλά η μικρότερη από τις Μεγάλες Λίμνες, αν και έχει περισσότερο όγκο νερού από τη λίμνη Ήρι. Ο κύριος ποταμός που απορρέει στη λίμνη είναι ο Νιαγάρας, ο οποίος εκρέει από την Ήρι.

Η λίμνη στηρίζει μια μεγάλη βιοπικοιλία χλωρίδας και πανίδας και πολλοί από τους υδροβιότοπους της είναι προστατευόμενοι. Το περιβάλλον της λίμνης έχει επηρεαστεί αρνητικά τόσο από την αποψίλωση των δασών. όσο και από την ανεξέλεγκτη αλιεία του παρελθόντος. Η διατροφική αλυσίδα έχει επίσης πληγεί από τη ρίψη χημικών λόγω της παρακείμενης αγροτικής και βιομηχανικής δραστηριότητας.

## Αναφορές στην ποπ κουλτούρα

Στο ιταλικής προέλευσης κόμικς «Περιπέτεια» που κυκλοφορεί και στην Ελλάδα, το φρούριο των αντρών του Λοχαγού Μαρκ βρίσκεται πάνω στη λίμνη Οντάριο.

## Παραπομπές


## Βιβλιογραφία
* 

## Εξωτερικοί σύνδεσμοι

Κατηγορία:Μεγάλες Λίμνες
Κατηγορία:Λίμνες του Καναδά
Ουισκόνσιν

Το **Ουισκόνσιν** ή Γουισκόνσιν (), είναι μία από τις 50 πολιτείες των ΗΠΑ που βρίσκεται στο βόρειο και κεντρικό τμήμα της χώρας. Έχει έκταση 169.635 τ.χλμ. και πληθυσμό 5.960.975 (εκτίμηση 2024). Πρωτεύουσα της πολιτείας, είναι το Μάντισον και μεγαλύτερη του πόλη είναι το Μιλγουόκι.

Συνορεύει με δύο από τις πέντε Μεγάλες Λίμνες (Σουπίριορ) και (Μίσιγκαν) και με τέσσερις πολιτείες των ΗΠΑ (Ιλινόι, Άιοβα, Μίσιγκαν και Μινεσότα). 

## Ιστορία
### Εισαγωγή στα Δυτικά
Το 1624, ο Γάλλος Ζαν Νικολέ έγινε ο πρώτος Ευρωπαίος που εξερεύνησε την περιοχή που σήμερα καταλαμβάνει το Ουισκόνσιν. Ίδρυσε την αποικία *Γκριν Μπέι*. Κατά τη διάρκεια των επόμενων 150 ετών, η περιοχή εποικίστηκε κυρίως από Γάλλους εμπόρους γουναρικών. Η Γαλλία μεταβίβασε το έδαφος στη Βρετανία το 1763. Οι Ηνωμένες Πολιτείες απέκτησαν το έδαφος του Ουισκόνσιν μετά την Επανάσταση του 1783, αλλά παρέμεινε κάτω από *ντε φάκτο* βρετανικό έλεγχο έως τον Πόλεμο του 1812. Ο δέκατος ένατος αιώνας γνώρισε εποικισμό από «Γιάνκηδες» (καταγόμενοι από τη Νέα Αγγλία και τη βόρεια Νέα Υόρκη), καθώς και από Γερμανούς, Σκανδιναβούς και Ελβετούς εποίκους.

### Σύνορα
Το Ουισκόνσιν, όμορο με τις πολιτείες της Άιοβα, της Μινεσότα, του Μίσιγκαν και του Ιλινόις, όπως επίσης και με τις Λίμνες Μίσιγκαν και Σουπίριορ, αποτελεί τμήμα του εδάφους των ΗΠΑ από το τέλος της Αμερικανικής Επανάστασης· το Έδαφος του Ουισκόνσιν (που περιελάμβανε μέρη άλλων τωρινών πολιτειών) δημιουργήθηκε στις 3 Ιουλίου 1836. Το Ουισκόσιν επικύρωσε το Σύνταγμα του στις 13 Μαρτίου 1848, και εισήλθε στην Ένωση στις 29 Μαΐου 1848, ως η 30ή πολιτεία. 

Μια εδαφική διαμάχη με το Μίσιγκαν, ρυθμίστηκε σε δύο υποθέσεις του Ανώτατου Δικαστηρίου των ΗΠΑ, το 1934 και το 1935.

## Πολιτικές τάσεις
Το Ουισκόνσιν, ανήκει στις λεγόμενες αμφιταλαντευόμενες πολιτείες (swing states) των ΗΠΑ, που εκλέγουν αμφότερους Δημοκρατικούς και Ρεπουμπλικανούς πολιτικούς. 

## Παραπομπές


## Εξωτερικοί σύνδεσμοι

* 


Κατηγορία:Πολιτείες των ΗΠΑ
Βόρεια Ντακότα

Η **Βόρεια Ντακότα** () () είναι μια πολιτεία που βρίσκεται στη μεσοδυτική περιοχή των Ηνωμένων Πολιτειών Αμερικής, κατά μήκος του Καναδικού συνόρου, περίπου στο μέσο της απόστασης μεταξύ του Ειρηνικού ωκεανού και του Ατλαντικού Ωκεανού. Έχει έκταση 183.108 τ.χλμ. και πληθυσμό 796.568 κατοίκους (εκτίμηση 2024). Η Βόρεια Ντακότα είναι η 19η μεγαλύτερη πολιτεία σε έκταση στις Ηνωμένες Πολιτείες. Είναι επίσης η τέταρτη ολιγοπληθέστερη. Η Βόρεια Ντακότα δημιουργήθηκε από το Έδαφος της Ντακότα και έγινε δεκτή στην Ένωση στις 2 Νοεμβρίου του 1889, ταυτόχρονα με τη Νότια Ντακότα.

Πρωτεύουσα της πολιτείας είναι το Μπίσμαρκ και μεγαλύτερη πόλη είναι το Φάργκο. Τα κύρια δημόσια πανεπιστήμια βρίσκονται στο Γκραντ Φορκς και το Φάργκο. Η Αεροπορία των ΗΠΑ λειτουργεί βάση Αεροπορίας στο Μινότ και το Γκραντ Φορκς. 

## Γεωγραφία

*Βλέπε επίσης: [[Κατάλογος κομητειών της Βόρειας Ντακότα]]*
250px|left|thumb|Χάρτης της Βόρειας Ντακότα
Η Βόρεια Ντακότα θεωρείται ότι ανήκει στις περιοχές που είναι γνωστές ως τα Άνω Μεσοδυτικά και οι Μεγάλες Πεδιάδες, και αναφέρεται μερικές φορές οι «Υψηλές Πεδιάδες». Η πολιτεία μοιράζεται τον Κόκκινο Ποταμό του Βορρά με τη Μινεσότα στα ανατολικά· η Νότια Ντακότα βρίσκετα στα νότια, η Μοντάνα στα δυτικά, και οι Καναδικές επαρχίες του Σασκάτσουαν και της Μανιτόμπα βρίσκονται στα βόρεια. Η Βόρεια Ντακότα βρίσκεται στο κέντρο της Βόρειας Αμερικής, και συγκεκριμένα το κέντρο βρίσκεται σε ένα πέτρινο σήμα στο Ράγκμπι (Βόρεια Ντακότα), αυτοπροσδιοριζόμενο ως το «γεωγραφικό κέντρο της βορειοαμερικανικής ηπείρου». Με , η Βόρεια Ντακότα είναι η 19η μεγαλύτερη πολιτεία.

### Κλίμα

Τα μετεωρολογικά γεγονότα περιλαμβάνουν τη βροχή, το χιόνι, το χαλάζι, χιονοθύελλες, πολικά μέτωπα, ανεμοστροβίλους, καταιγίδες, και ταχείς καθοδικούς ανέμους. Ανάλογα με την τοποθεσία, οι ετήσιοι καταιωνισμοί κυμαίνονται από .

Οι ανοιξιάτικες πλημμύρες είναι σχετικά σύνηθες γεγονός στην Κοιλάδα του Βόρειου Ρεντ Ρίβερ, εξαιτίας του ποταμού που ρέει βόρεια στον Καναδά, δημιουργώντας ice jams.

## Παραπομπές


## Εξωτερικοί σύνδεσμοι

* 


Κατηγορία:Πολιτείες των ΗΠΑ
Κύπελλο Ελλάδος

Ο όρος **Κύπελλο Ελλάδος** μπορεί να αναφέρεται σε μία από τις παρακάτω αθλητικές διοργανώσεις:
;Ανδρών:
*Κύπελλο Ελλάδος ποδοσφαίρου ανδρών
*Κύπελλο Ελλάδας καλαθοσφαίρισης ανδρών 
*Κύπελλο Ελλάδος υδατοσφαίρισης ανδρών
*Κύπελλο Ελλάδας πετοσφαίρισης ανδρών
*Κύπελλο Ελλάδος χειροσφαίρισης ανδρών
;Γυναικών
*Κύπελλο Ελλάδος ποδοσφαίρου γυναικών
*Κύπελλο Ελλάδος καλαθοσφαίρισης γυναικών
*Κύπελλο Ελλάδος υδατοσφαίρισης γυναικών
*Κύπελλο Ελλάδας πετοσφαίρισης γυναικών
*Κύπελλο Ελλάδος χειροσφαίρισης γυναικών
;Άλλες
*Κύπελλο Ελλάδας ερασιτεχνών ποδοσφαίρου
*Κύπελλο Ελλάδας μπέιζμπολ
Όμιλος Αντισφαίρισης Χανίων

Ο **Όμιλος Αντισφαίρισης Χανίων** είναι ελληνικό αθλητικό σωματείο που δραστηριοποείται στην πόλη των Χανίων, στον ομώνυμο νομό, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1930 και αγωνίζεται με χρώματα το μαύρο και το λευκό. Διαθέτει ενεργά τμήματα αντισφαίρισης, επιτραπέζιας αντισφαίρισης, καλαθοσφαίρισης, ρυθμικής και ενόργανης γυμναστικής, πετοσφαίρισης, στίβου και σκακιού.

## Τμήμα αντισφαίρισης
Με επίσημο έτος ίδρυσης το 1930 ο Όμιλος Αντισφαίρισης Χανίων ήταν ανάμεσα στα 13 σωματεία που συμμετείχαν στην προσπάθεια ίδρυσης ανεξάρτητης Ελληνικής Ομοσπονδίας Αντισφαιρίσεως το 1938-39.

## Τμήμα επιτραπέζιας αντισφαίρισης

## Τμήμα καλαθοσφαίρισης γυναικών

Το γυναικείο τμήμα καλαθοσφαίρισης του συλλόγου λειτουργεί επί τέσσερις δεκαετίες περίπου με επιφανέστερο διάστημα της ιστορίας του το κομμάτι από το 2005 έως το 2010. Σε αυτό κατάφερε να φτάσει μέχρι την Α1 Εθνική Κατηγορία, ωστόσο αποχώρησε εσπευσμένα λόγω έλλειψης χρημάτων.

Έδρα του συλλόγου αποτελεί το Κλειστό Γυμναστήριο Κλαδισού, χωρητικότητας 2.346 θεατών.

## Τμήμα ανδρικής καλαθοσφαίρισης
Το τμήμα ανδρικής καλαθοσφαίρισης κατά τη διάρκεια της τελευταίας δεκαετίας έχει αγωνιστεί δύο φορές σε εθνικό επίπεδο. Τόσο την περίοδο 1999-00, όσο και την περίοδο 2001-02, συμμετείχε στο πρωτάθλημα της Γ' Εθνικής Κατηγορίας Ανδρών, κατακτώντας την 11η και 12η θέση του ομίλου του αντιστοίχως.

Το εισιτήριο για την άνοδό του στην Εθνική Κατηγορία χάρισαν οι κατακτήσεις του πρωταθλήματος της Ε.ΚΑ.Σ.Κ. κατά τις περιόδους 1998-99 και 2000-01.

## Τμήμα ενόργανης γυμναστικής

## Τμήμα σκακιού

## Τμήμα πετοσφαίρισης

## Τμήμα στίβου

## Παραπομπές


## Εξωτερικοί σύνδεσμοι

* Ο.Α. Χανίων, επίσημος ιστότοπος.
* Κλειστό Γυμναστήριο Χανίων, πληροφορίες στον ιστότοπο Stadia.gr.


Κατηγορία:Αθλητικοί σύλλογοι Χανίων
Χανιων Ομιλος Αντισφαιρισης Ανδρων
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι αντισφαίρισης
Κατηγορία:Ελληνικοί σύλλογοι επιτραπέζιας αντισφαίρισης
Κατηγορία:Ελληνικοί σκακιστικοί σύλλογοι
Κατηγορία:Ελληνικοί σύλλογοι ενόργανης γυμναστικής
Κατηγορία:Ελληνικοί σύλλογοι ρυθμικής γυμναστικής
Κατηγορία:Ελληνικοί σύλλογοι στίβου
Χανιων Ομιλος Αντισφαιρισης Ανδρων
Κατηγορία:Σωματεία Ε.Σ.ΠΕ.Κ.
Κατηγορία:Ιδρύσεις αθλητικών συλλόγων το 1930
Χανιων Ομιλος Αντισφαιρισης Ανδρων
Παράσταση νίκης

Η **παράσταση νίκης** είναι όρος που χρησιμοποιείται από τις ελληνικές εταιρείες δημοσκοπήσεων όταν αναφέρονται στις απαντήσεις των ερωτώμενων στο *"ποιος νομίζετε ότι θα νικήσει;"*  Ουσιαστικά περιγράφει το τι νομίζουν οι ερωτώμενοι για τις προθέσεις των άλλων, σε αντιδιαστολή με τις δικές τους προθέσεις και προτιμήσεις, που αντικατοπτρίζονται στις απαντήσεις στο ερώτημα *"τι θα ψηφίσετε;"*

Κατηγορία:Στατιστικές μέθοδοι
Κατηγορία:Πολιτική ορολογία
In Flanders Fields

thumb|right|250px|Παπαρούνες
Το ποίημα **In Flanders Fields** (*«Στις πεδιάδες της [[Φλάνδρα|Φλάνδρας]]»*) είναι ένα από τα πιο φημισμένα ποιήματα σε αγγλική γλώσσα με θέμα τον Α΄ Παγκόσμιο Πόλεμο. Γράφτηκε στις 3 Μαΐου του 1915 από τον καναδό αντισυνταγματάρχη John McCrae, ο οποίος υπηρετούσε ως νοσοκόμος αξιωματικός στο ιατρικό σώμα των Δυνάμεων του Καναδά. Την προηγούμενη ημέρα, ένας φίλος του είχε πέσει στην δεύτερη μάχη της Φλάνδρας κοντά στο Υπρ. Η παπαρούνα έγινε το σύμβολο των πεσόντων.

## Οι στίχοι
: ***In Flanders Fields***

: *In Flanders fields the poppies blow*
: *Between the crosses, row on row,*
: *That mark our place; and in the sky*
: *The larks, still bravely singing, fly*
: *Scarce heard amid the guns below.*

: *We are the dead. Short days ago*
: *We lived, felt dawn, saw sunset glow,*
: *Loved, and were loved, and now we lie*
: *In Flanders fields.*

: *Take up our quarrel with the foe:*
: *To you from failing hands we throw*
: *The torch; be yours to hold it high.*
: *If ye break faith with us who die*
: *We shall not sleep, though poppies grow*
: *In Flanders fields*
## Βιβλιογραφία
* John McCrae: *In Flanders Fields and other Poems*. William Briggs 1919; Nachdruck bei Dodo Press, 2005, ISBN 1-905432-28-3
* Linda Granfield (Autor), Janet Wilson (Illustrationen): *In Flanders Fields: The Story of the Poem by John McCrae*. Doubleday, 1996, ISBN 0-385-32228-3

## Εξωτερικοί σύνδεσμοι

* The making of ''In Flanders Fields'' (englisch)
* In Flanders Fields Museum (englisch, französisch, niederländisch)
* World War One Battlefields: Essex Farm (englisch)
* Essex Farm Military Cemetery (englisch)
* Veterans Affairs Canada: Lieutenant Colonel John McCrae (englisch)

Κατηγορία:Α΄ Παγκόσμιος Πόλεμος
Oh gloria inmarcesible

***Himno Nacional de la República de Colombia*** είναι ο επίσημος εθνικός ύμνος της Κολομβίας. Αρχίζει με το στίχο "¡Oh gloria inmarcesible!". Βάσει νόμου, ο ύμνος παίζεται από όλους τους ραδιοφωνικούς και τηλεοπτικούς σταθμούς της νοτιοαμερικανικής χώρας στις 6 π.μ. και στις 6 μ.μ. ανελλιπώς, με συγκεκριμένη σειρά, της μορφής: χορωδία- πρώτος στίχος- χορωδία.

## Στίχοι

## Σημειώσεις και παραπομπές


## Εξωτερικοί σύνδεσμοι
* Παρτιτούρα με τον ύμνο της Κολομβίας για πιάνο - σε μορφή .pdf.

Κατηγορία:Εθνικοί ύμνοι
Κατηγορία:Εθνικά σύμβολα της Κολομβίας
Κατηγορία:Τραγούδια του 1887
Κατηγορία:Μουσική στην Κολομβία
Κατηγορία:Εθνικοί ύμνοι σε Λα ύφεση μείζονα
Οίκος της Σοφίας

Ο **Οίκος της Σοφίας** ήταν βιβλιοθήκη και οίκος μετάφρασης στη Βαγδάτη, στο σημερινό Ιράκ, την εποχή των Αββασιδών. Είχε πολύ σημαντικό ρόλο στο κίνημα μεταφράσεων αρχαίων ελληνικών και περσικών κειμένων στα αραβικά, και θεωρείται ότι ήταν ένα από τα σπουδαιότερα κέντρα διανόησης κατά τη χρυσή εποχή του Ισλαμισμού. Ο Οίκος της Σοφίας λειτούργησε ως κοινότητα που ίδρυσαν οι Αββασίδες χαλίφες Χαρούν αλ Ρασίντ και ο γιος του Αλ-Μαμούν, που κυβέρνησε από το 813 μέχρι το 833 μ.Χ. Με βάση τη Βαγδάτη από τον 9ο μέχρι το 13ο αιώνα, πολλοί από τους πιο σπουδασμένους Μουσουλμάνους λογίους ήταν μέλη αυτού του εξαιρετικού ινστιτούτου έρευνας και εκπαίδευσης.

Ο όρος *Οίκος της Σοφίας* είναι μεταφραστικό δάνειο από τους Σασσανίδες Πέρσες, που ονόμαζαν έτσι τη "βιβλιοθήκη". Θεωρήθηκε ότι οι Σασσανίδες είχαν ως σκοπό τους τη μετάφραση κειμένων από τα περσικά στα αραβικά, καθώς και τη συντήρηση μεταφρασμένων κειμένων.

Κατά τη βασιλεία του Αλ-Μαμούν ανεγέρθηκαν αστρονομικά παρατηρητήρια, και ο Οίκος ήταν ένα ασυναγώνιστο κέντρο ανθρωπιστικών σπουδών, επιστημών, μαθηματικών, αστρονομίας, ιατρικής, χημείας, ζωολογίας και γεωγραφίας. Αντλώντας πληροφορίες από περσικά, ινδικά και ελληνικά κείμενα - συμπεριλαμβανομένων αυτών του Πυθαγόρα, του Πλάτωνα, του Αριστοτέλη, του Ιπποκράτη, του Ευκλείδη, του Πλωτίνου, του Γαληνού, του Σουσρούτα, του Τσαράκα, του Αριαμπάτα και του Βραχμαγκούπτα - οι λόγιοι συσσώρευσαν μία μεγάλη συλλογή "γνώσης" από όλο τον τότε γνωστό κόσμο, και την επέκτειναν με δικές τους ανακαλύψεις. Η Βαγδάτη ήταν γνωστή ως η πιο πλούσια πόλη του κόσμου και το σπουδαιότερο κέντρο πνευματικής δραστηριότητας της εποχής, με πληθυσμό πάνω από ένα εκατομμύριο ανθρώπους, τον μεγαλύτερο για την εποχή. Στους λογίους του Οίκου της Σοφίας συγκαταλέγεται και ο Αλ Χουαρίζμι, ο πατέρας της άλγεβρας.

Κατηγορία:Πρώην βιβλιοθήκες
Κατηγορία:Ιστορία του Ιράκ
Κατηγορία:Χαλιφάτο των Αββασιδών
Κατηγορία:Βαγδάτη
Δυαδική πράξη

Στα μαθηματικά, **δυαδική πράξη** είναι η πράξη (ή ο τελεστής) που περιλαμβάνει δύο ορίσματα (ή τελεσταίους). Με άλλα λόγια, η πράξη που έχει τάξη δύο. Οι δυαδικές πράξεις μπορούν να συμβολίζονται είτε με μια δυαδική συνάρτηση ή με ένα δυαδικό τελεστή. Οι δυαδικές πράξεις μπορεί να αναφέρονται ενίοτε και περιγραφικά ώς "πράξεις (τελεστές) με δυο ορίσματα (τελεσταίους)", για την αποφυγή σύγχυσης με τις πράξεις στο δυαδικό σύστημα αρίθμησης και στην άλγεβρα Μπουλ. Παραδείγματα είναι οι συνήθεις αριθμητικές πράξεις, η πρόσθεση, η αφαίρεση, ο πολλαπλασιασμός και η διαίρεση.

Πιο συγκεκριμένα, μια δυαδική πράξη σε ένα σύνολο *S* είναι μια δυαδική σχέση που αντιστοιχεί στοιχεία του καρτεσιανού γινομένου *S* × *S* σε στοιχεία του *S*:
:\,f \colon S \times S \rightarrow S.
Αν η *f* δεν είναι συνάρτηση, αλλά μερική συνάρτηση, τότε λέγεται **μερική πράξη**. Για παράδειγμα, η διαίρεση πραγματικών αριθμών είναι μερική συνάρτηση, αφού δεν γίνεται διαίρεση με το μηδέν: τα 1/0 και 0/0 δεν ορίζονται.

Μερικές φορές, ειδικά στην επιστήμη υπολογιστών, ο όρος χρησιμοποιείται για κάθε δυαδική συνάρτηση. Το ότι η *f* έχει τιμές στο ίδιο σύνολο *S* από όπου προέρχονται τα ορίσματά της, είναι η ιδιότητα της κλειστότητας.

Οι δυαδικές πράξεις είναι κλειδί για τις αλγεβρικές δομές που μελετώνται στην άλγεβρα: αποτελούν μέρος των ομάδων, μονοειδών, ημιομάδων, δακτυλίων και άλλων.
Γενικά, ένα *[[μάγμα (άλγεβρα)|μάγμα]]* είναι ένα σύνολο μαζί με κάποια δυαδική πράξη που ορίζεται πάνω του.

Πολλές ενδιαφέρουσες δυαδικές πράξεις, τόσο στην άλγεβρα όσο και στην τυπική λογική είναι μεταβατικές ή προσεταιριστικές.
Ακόμα, πολλές έχουν μοναδιαίο στοιχείο και αντίστροφο στοιχείο.
Τυπικά παραδείγματα δυαδικών πράξεων είναι η πρόσθεση (+) και ο πολλαπλασιασμός (×) αριθμών, και πινάκων, όπως και η σύνθεση συναρτήσεων πάνω σε ένα σύνολο.

## Βιβλιογραφία
* 
* 
* 
* 
* 
* 
* 

## Πηγές
* 
* 
* 
* 

## Παραπομπές
Νότια Ντακότα

Η **Νότια Ντακότα** () (), είναι μία μεσοδυτική Πολιτεία των ΗΠΑ. Έχει έκταση 199.729 τ.χλμ. και πληθυσμό 924.669 κατοίκους (εκτίμηση 2024). Πρωτεύουσά της είναι η πόλη Πιέρ που βρίσκεται στο κέντρο της πολιτείας, ενώ μεγαλύτερη πόλη είναι το Σιου Φολς.

Πήρε το όνομά της από τις φυλές Λακότα και Ντακότα των Αμερικανών ιθαγενών Σιου. Η Νότια Ντακότα, έγινε δεκτή ως Πολιτεία στην Ένωση στις 2 Νοεμβρίου του 1889. 

Η Νότια Ντακότα διαρρέεται από τον ποταμό Μιζούρι, ο οποίος διαιρεί την πολιτεία σε δύο περιοχές με διακριτά κοινωνικοοικονομικά χαρακτηριστικά, γνωστές τοπικά και ως *West River* και *East River*. Στο εύφορο έδαφος του ανατολικού τμήματος χρησιμοποιείται για ποικίλες καλλιέργειες ενώ στο δυτικό τμήμα η κύρια αγροτική δραστηριότητα είναι η κτηνοτροφία σε κτηνοτροφικά αγροκτήματα κυρίως (ράντσα). Στο νοτιοδυτικά μέρος της πολιτείας βρίσκονται οι Μπλακ Χιλς, συστάδα πευκοκαλυμμένων χαμηλών ορέων, με μεγάλη θρησκευτική σημασία για τις τοπικές φυλές ινδιάνων. Το Όρος Ράσμορ που βρίσκεται εκεί είναι ένας από τους κύριους τουριστικούς προορισμούς της Πολιτείας.

Στη Νότια Ντακότα κυριαρχεί ιστορικά η αγροτική οικονομία και ο αγροτικός τρόπος ζωής, προσφάτως όμως έγιναν προσπάθειες για τη διεύρυνση των οικονομικών δραστηριοτήτων ώστε να προσελκυσθεί νέος και να διατηρηθεί ο υπάρχων πληθυσμός. Ωστόσο παραμένει ακόμα κυρίως αγροτική και είναι η πέμπτη πολιτεία των ΗΠΑ με τη μικρότερη πυκνότητα πληθυσμού. Στη Νότια Ντακότα πολιτικώς κυριαρχεί το Ρεπουμπλικανικό Κόμμα, το οποίο κερδίζει ανελλιπώς τους εκλέκτορες στις προεδρικές εκλογές από το 1968. Από το 2018, ως Κυβερνήτης υπηρετεί η Κρίστι Νόεμ (πρώτη γυναίκα Κυβερνήτης στην ιστορία της Πολιτείας). 

## Παραπομπές


## Βιβλιογραφία

* 

## Εξωτερικοί σύνδεσμοι

* 


Κατηγορία:Πολιτείες των ΗΠΑ
Κηφισός (Βοιωτικός)

Ο **Βοιωτικός Κηφισός** (παλαιότερα και Μαυρονέρι) είναι ποταμός της Στερεάς Ελλάδας με συνολικό μήκος 60 χλμ. Διαρρέει τμήμα των νομών Φωκίδας, Βοιωτίας και Φθιώτιδας και αρδεύει μεγάλες πεδινές εκτάσεις αυτών των νομών. Η συνολική έκταση της λεκάνης απορροής του Κηφισού είναι 1875,9  τ.χλμ.

Ο Βοιωτικός Κηφισός είναι ενταγμένος δίκτυο Natura 2000, μαζί με τις λίμνες Υλίκη και Παραλίμνη.

## Γεωγραφικά στοιχεία
Οι κύριες πηγές του Κηφισού βρίσκονται στους βόρειους πρόποδες του Παρνασσού ανάμεσα στα χωριά Πολύδροσος και Λιλαία. Στη συνέχεια ο ποταμός διαρρέει μία εύφορη κοιλάδα ανάμεσα στα όρη Καλλίδρομο και Παρνασσό. Στην περιοχή της Κωπαΐδας διακλαδίζεται σε κανάλια για την άρδευση του κάμπου. Το κύριο τμήμα του διαρρέει τη δυτική πλευρά της Κωπαΐδας και καταλήγει στην λίμνη Υλίκη. Οι εκβολές του Κηφισού στην λίμνη Υλίκη προέκυψαν μετά τα αποστραγγιστικά έργα που πραγματοποιήθηκαν κατά τον 19ο αιώνα στην λίμνη Κωπαΐδα. Μέχρι τότε ο Κηφισός χυνόταν στην Κωπαΐδα η οποία κατά την αρχαιότητα αναφερόταν και ως Κηφισσίς Λίμνη.

## Παραπόταμοι του Κηφισού
Σημαντικότεροι παραπόταμοι του Κηφισού είναι οι ποταμοί Κανιανίτης και Αποστολιάς που πηγάζουν μεταξύ Γκιώνας και Οίτης, ο πρώτος κοντά στο χωριό Καστέλλια και ο δεύτερος κοντά στο χωριό Αποστολιάς. Οι δύο ποταμοί διαρρέουν τον κάμπο της Γραβιάς και συμβάλλουν στον Κηφισό λίγο ανατολικότερα του χωριού Πολύδροσος. Άλλος σημαντικός παραπόταμος είναι ο χείμαρρος που προέρχεται από την περιοχή του χωριού Μαυρονέρι Βοιωτίας και ονομάζεται Μαυρονέρι, όπως ονομαζόταν παλαιότερα και ο Κηφισός. 
Το Μαυρονέρι είναι μία από τις τρεις σημαντικότερες πηγές του Κηφισού. Νοτιότερα σημαντικός παραπόταμος είναι ο Μακρισαίος, που σχηματίζεται βόρεια της Λιβαδειάς και καταλήγει στον Κηφισό κοντά στο χωριό Άγιος Σπυρίδωνας. Ο Μακρισαίος δέχεται επίσης τα νερά του ποταμού Έρκυνα που πηγάζει από την Λιβαδειά. Άλλα μικρότερα ρεύματα που ενώνονται με τον Κηφισό είναι οι χείμαρροι:  Λιβαδόρραχη, Ξηρόρεμα, Παλιαμπελόρρεμα, Αγοριανίτης, Μηλόρεμα, Κεραμιδίου, Μέλανας και  Πλατανιάς στο Μαυρονέρι Βοιωτίας, οι περισσότεροι απ' τους οποίους πηγάζουν από τον Παρνασσό.

## Εικόνες

αρχείο:Voiotikos Kiphisos02.JPG|Εικόνα του Κηφισού κοντά στον Άγιο Ανδρέα Βοιωτίας
αρχείο:Ruins of Orchomenos.jpg|Ο ποταμός Κηφισός κοντά στον Ορχομενό, σε πίνακα του 19ου αιώνα,του Edward Dodwell


## Παραπομπές


## Εξωτερικοί Σύνδεσμοι

Κατηγορία:Ποταμοί της Στερεάς Ελλάδας
Κατηγορία:Ποταμοί της Βοιωτίας
Κατηγορία:Περιφερειακή ενότητα Φθιώτιδας
Κατηγορία:Γεωγραφικοί σχηματισμοί της Φωκίδας
Ρούρικ

Ο **Ρούρικ** ή **Ριούρικ** (Рюрик, 830 - 879), σύμφωνα με το *[[Πρώτο Χρονικό]]* του 12ου αιώνα, ήταν Βάραγγος αρχηγός των Ρώσων, ο οποίος κατά το έτος 862 απέκτησε τον έλεγχο της Λάντογκα και ίδρυσε το Κράτος των Ρως. Θεωρείται γενάρχης των Ρουρικίδων, της ελίτ που κυβέρνησε τον ανατολικό σλαβικό κόσμο από τον 9ο έως τα τέλη του 16ου αιώνα. Η έρευνα δεν είναι σίγουρη εάν πρόκειται για ιστορικό πρόσωπο, για θρύλο ή για κάποιο ιστορικό μεν πρόσωπο, στο οποίο όμως αποδόθηκαν μετά θάνατον περισσότερα απ' όσα πραγματικά έκανε.

## Καταγωγή
Υπάρχει η εκδοχή, ότι Ρούρικ έφτασε στη Ρωσία από φυλές, των οποίων η γλώσσα ήταν κοντά στους σλαβικούς γλώσσες. Οι υποστηρικτές αυτής της έκδοσης δείχνουν το γεγονός ότι τα ονόματα των πρώτων ηγεμόνων της Ρωσίας ήταν Βαλτοσλαβικής προέλευσης.

Σειρά επιστημόνων πιστεύει ότι Ρούρικ είναι διαστρεβλωμένη γερμανικό όνομα Hrærekr. Σε αυτή την έκδοση Ρούρικ προέρχεται από το δανό γης.

## Τα δεδομένα της γενετικής έρευνας
Συνολικά DNA-η μελέτη επιβεβαιώνει ότι οι περισσότεροι Ρουρικίδες (προέρχονται κυρίως από τον Βλαδίμηρος Β΄ Μονομάχος) έχει N1a1, κοινό στην χώρες της βαλτικής, καθώς και σε ορισμένους λαούς Σιβηρία και τα Ουράλια. Σύμφωνα με την έρευνα του DNA Ρουρικίδες στο Family Tree DNA, гаплотипы N1a1 που βρίσκονται κυρίως σε χώρες της βαλτικής, τη Φινλανδία, τη Σουηδία, τη Νορβηγία. Επίσης, λήφθηκε υπόψη το γεγονός ότι λόγω των στενών δεσμών της Ρωσίας και της Σουηδίας, κατά τη διάρκεια της βασιλείας του Γιαροσλάβ Α΄ ο Σοφός οι περισσότεροι κυβερνήτες Σουηδία έχουν σλαβική καταγωγή.

## Ρουρικίδες
Ως διάδοχος του Ρούρικ φέρεται ο κουνιάδος του Όλεγκ, ο οποίος κατέλαβε το Κίεβο και ίδρυσε το Κράτος των Ρως. Η γραμμή διαδοχής που ξεκίνησε ο Όλεγκ ονομάσθηκε Ρουρικίδες (παιδιά του Ρούρικ) και σταμάτησε το 1598, όταν απεβίωσε ο τσάρος Φιοντόρ Α'.

thumb|right|230px|Ο Ρούρικ και τα αδελφια του Τρούβορ του και Σινέους φτάνουν στη Λαντόγκα.

## Παραπομπές


## Εξωτερικοί σύνδεσμοι
* 

Κατηγορία:Μεσαιωνική ιστορία της Ρωσίας
Κατηγορία:Ρουρικίδες
Αώος

thumb|300px|Η χαράδρα του Αώου.
Ο **Αώος** () είναι ποταμός της Ηπείρου με συνολικό μήκος 260 χλμ.. Από αυτά, τα 70 χλμ. βρίσκονται σε ελληνικό έδαφος και τα υπόλοιπα 190 χλμ. σε αλβανικό. Ο Αώος πηγάζει από τη βόρεια Πίνδο και αρχικά διαρρέει μία χαράδρα ανάμεσα στα όρη Τύμφη και Σμόλικα. Βορειοδυτικά της Κόνιτσας εισέρχεται στην Αλβανία και εκβάλλει στην Αδριατική θάλασσα.

## Πηγές
Στις πηγές του Αώου, οι οποίες βρίσκονται σε υψόμετρο 1.340 μέτρων, έχει κατασκευαστεί τεχνητή λίμνη για την ύδρευση και την ηλεκτροδότηση της γύρω περιοχής. Λόγω της ομορφιάς του τοπίου γύρω από τη λίμνη, η περιοχή των πηγών (Εθνικός Δρυμός Βίκου-Αώου), αναπτύσσεται τουριστικά με γοργούς ρυθμούς. Λίγο βορειότερα των πηγών του Αώου βρίσκεται και ο Εθνικός Δρυμός Πίνδου.

## Παραπόταμοι
Σημαντικότεροι παραπόταμοί του είναι:

## Φυσικό περιβάλλον
Ο ποταμός Αώος διαρρέει μεγάλο μέρος του εθνικού δρυμού Βίκου-Αώου. Στο τμήμα αυτό σχηματίζει χαράδρα ανάμεσα στις βόρειες πλαγιές της Τύμφης και των νότιων απολήξεων του Σμόλικα. Το μήκος της χαράδρας είναι συνολικά 8 χιλιόμετρα και το πλάτος της κυμαίνεται από 300 μέτρα ως 2,5 χιλιόμετρα. Η βλάστηση σ’ αυτό το τμήμα είναι ιδιαίτερα πλούσια. Στο εσωτερικό της χαράδρας είναι χτισμένη η Μονή Στομίου ενώ στην έξοδο της βρίσκεται το μεγάλο μονότοξο γεφύρι της Κόνιτσας, χτισμένο το 1870.

## Παραπομπές


## Εξωτερικοί σύνδεσμοι
*Υπουργείο τουρισμού, Βίκος - Αώος
*
* 
* 

Κατηγορία:Ποταμοί της Ηπείρου
Κατηγορία:Περιφερειακή ενότητα Ιωαννίνων
Κατηγορία:Ποταμοί της Αλβανίας
Πίνακας πολλαπλασιασμού

Στα μαθηματικά και ιδιαίτερα στην αριθμητική, ένας **πίνακας πολλαπλασιασμού** είναι πίνακας που χρησιμοποιείται για τον ορισμό μιας πράξης πολλαπλασιασμού σε ένα αλγεβρικό σύστημα.

Ο δεκαδικός πίνακας πολλαπλασιασμού, γνωστός και ως **προπαίδεια** διδάσκεται παραδοσιακά ως μέρος της βασικής αριθμητικής, αφού θέτει τη βάση για την διεκπεραίωση αριθμητικών υπολογισμών πάνω σε αριθμούς στο δεκαδικό σύστημα. Είναι απαραίτητη η απομνημόνευση του πίνακα έως και το 9 × 9, και συχνά έως και το 12 × 12, για να είναι κανείς ειδήμονας στα παραδοσιακά μαθηματικά.
Κατηγορία:Αριθμητική
623 Χίμαιρα

μικρογραφία|Η τροχιά του αστεροειδούς 623 Χίμαιρα

**623 Χίμαιρα**



Η **Χίμαιρα (Chimaera)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,702. Τον ανακάλυψε το 1907 ο Καρλ Λόνερτ, που παρατηρούσε από τη Χαϊδελβέργη. Το όνομά του παραπέμπει στο μυθικό τέρας Χίμαιρα.

## Φυσικά χαρακτηριστικά
Η μέση διάμετρος της Χίμαιρας εκτιμάται σε 44,09 ± 1 χιλιόμετρα. Ο φασματικός τύπος της είναι **XC**, ενώ το άλβεδό της είναι 0,0372.

## Εξωτερικοί σύνδεσμοι
* Discovery Circumstances: Numbered Minor Planets
* Τροχιά από το JPL (Java) / Εφημερίδα

Χιμαιρα
Λογική (αποσαφήνιση)

**[[Λογική]]** είναι η μελέτη των αρχών και των κριτηρίων που οδηγούν σε ορθά συμπεράσματα και αποδείξεις.

Ο όρος **λογική** μπορεί επίσης να αναφέρεται:

## Στη φιλοσοφία και στα μαθηματικά
* Κλάδοι της λογικής επιστήμης:
** Επαγωγική λογική, λέγεται και επαγωγή ή επαγωγική σκέψη, η εξαγωγή συμπερασμάτων για το γενικό από τα ειδικά
** Κοινή λογική, ο τρόπος σκέψης και η αντίληψη κανόνων ζωής που είναι αποδεκτά από την πλειοψηφία σε κάθε εποχή
** Παραγωγική λογική, η εξαγωγή συμπερασμάτων για το ειδικό από το γενικό
* Κλάδοι των μαθηματικών:
** Συμβολική λογική, ο κλάδος των μαθηματικών που μελετά τις αμιγώς τυπικές ιδιότητες των συμβολοσειρών
** Μαθηματική λογική, ο κλάδος των μαθηματικών που αναπτύχθηκε από τη συμβολική λογική
* Κάποιο συγκεκριμένο **[[Τυπικό σύστημα|λογικό σύστημα]]** ή οικογένεια τέτοιων συστημάτων στη μαθηματική λογική όπως:
** Προτασιακή λογική, όπου οι τύποι κτίζονται από «άτομα»
** Κατηγορηματική λογική, όπου οι τύποι μπορεί να περιέχουν κατηγορούμενα και μεταβλητές που μπορούν να ποσοτικοποιηθούν
** Λογική υψηλού βαθμού, όπου και οι μεταβλητές των κατηγορημάτων μπορούν να ποσοτικοποιηθούν
** Διαισθητική λογική, η οποία απορρίπτει την *«Αρχή της του τρίτου αποκλείσεως»*
* Κλάδοι της φιλοσοφίας:
** Λογική όρων, παραδοσιακή λογική ή φιλοσοφική λογική, που ξεκινά με τον Αριστοτέλη στην Κλασσική Ελληνική φιλοσοφία
** Κλασσική λογική, η οποία περιλαμβάνει την «Αρχή της του τρίτου αποκλείσεως» (*P* OR NOT *P*)

## Στην πληροφορική και στην ηλεκτρονική
* Λογική προγράμματος, η χρήση της μαθηματικής λογικής για συλλογισμούς που αφορούν προγράμματα υπολογιστών
* Λογική πύλη, μια ηλεκτρονική συσκευή ικανή να συνδυάζει και να επεξεργάζεται σύμβολα σε ψηφιακά κυκλώματα
* Ψηφιακή λογική, η κατηγορία ψηφιακών κυκλωμάτων που χαρακτηρίζονται από την τεχνολογία των λογικών τους πυλών
** Λογική διόδων, η χρήση διόδων για την υλοποίηση πυλών
** Λογική αντίστασης-τρανζίστορ, η χρήση αντιστάσεων σε συνδυασμό με τρανζίστορ
** Λογική διόδου-τρανζίστορ, η χρήση διόδων (και αντιστάσεων) σε συνδυασμό με τρανζίστορ
** Λογική τρανζίστορ-τρανζίστορ, όμοια με τη λογική διόδου-τρανζίστορ, αλλά όπου οι δίοδοι αντικαθιστώνται από τρανζίστορ
Ζακ Έφρον

Ο **Ζακ Έφρον** (*Zachary David Alexander "Zac" Efron*, 18 Οκτωβρίου 1987) είναι Αμερικανός ηθοποιός.

## Βιογραφία
Γεννήθηκε στο Σαν Λούις Ομπίσπο, στην Καλιφόρνια, στις 18 Οκτωβρίου 1987. Το πραγματικό του όνομα είναι Ζάκαρι Ντέιβιντ Αλεξάντερ Έφρον. Όταν οι γονείς του είδαν πως έχει ταλέντο στο τραγούδι του άρχισαν μαθήματα. Σύντομα αυτό τον οδήγησε για μια εμφάνιση στην παραγωγή του "Gypsy", η οποία διήρκεσε 90 παραστάσεις. Μετά εμφανίστηκε στα: "Peter Pan", "θεία MAME", "Μαγαζάκι του Τρόμου" και "The Music Man". Γρήγορα ακολούθησαν εμφανίσεις σε τηλεοπτικές σειρές, συμπεριλαμβανομένων των  "Firefly" (2002), "ER" (1994) και "The Guardian" (2001). Μετά φιλοξενούμενος-με πρωταγωνιστές σε πολλά επεισόδια της σειράς "Summerland" (2004).

Ο Έφρον επίσης έπαιξε και σε άλλες ταινίες όπως το "The Big, Wide World of Carl Laemke" ,"Triple Play" και *Hairspray*. Ακόμα έχει πρωταγωνιστήσει και στο High School Musical 1,2,3 στο ρόλο του Troy Bolton που τον διάλεξε σε οντισιόν η Disney. Συμπρωταγωνίστρια του στο High School Musical είναι η Βανέσα Χάντζενς στο ρόλο της Γκαμπριέλα Μόντες στο μιούζικαλ. Οι πιο πρόσφατες ταινίες του είναι το "17 ξανά" (*17 again*) και το *Me and Orson Welles*. Πρωταγωνίστησε και με μεγάλη επιτυχία στην ταινία " The Lucky One".

## Βραβεία
MTV Movie Award for Best Breakthrough Performance, Βραβείο MTV Movie Καλύτερης Ερμηνείας Χωρίς Πουκάμισο, Βραβείο Teen Choice Πιο Καλοντυμένου στο Κόκκινο Χαλί, Βραβείο People's Choice Αγαπημένου Δραματικού Ηθοποιού, Βραβείο MTV Movie Καλύτερης Ανδρικής Ερμηνείας, Βραβείο People's Choice Αγαπημένου Ηθοποιού Κάτω των 25 Ετών, Κινηματογραφικό Βραβείο Teen Choice Καλύτερου Ηθοποιού - Ρομαντική Ταινία, Κινηματογραφικό Βραβείο Teen Choice Καλύτερου Ηθοποιού - Δράμα, Κινηματογραφικό Βραβείο Teen Choice Καλύτερου Κωμικού Ηθοποιού, Teen Choice Award for Choice TV: Breakout Star.

## Υποψηφιότητες
Βραβείο MTV Movie Καλύτερου Φιλιού, Βραβείο Broadcast Film Critics Association Καλύτερου Τραγουδιού, Βραβείο Σωματείου Ηθοποιών Καλύτερης Συνολικής Ερμηνείας σε Ταινία, Κινηματογραφικό Βραβείο Teen Choice Καλύτερου Φιλιού, Βραβείο Teen Choice Καλύτερου Χαμόγελου, Βραβείο Nickelodeon Kids' Choice Αγαπημένου Ηθοποιού σε Ταινία, Κινηματογραφικό Βραβείο Teen Choice Καλύτερης Φωνής Ηθοποιού, Κινηματογραφικό Βραβείο Teen Choice Καλοκαιρινού Αστεριού: Άνδρας.

## Παραπομπές


## Εξωτερικοί σύνδεσμοι
* Φιλμογραφία στην IMDB.

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί τραγουδιστές
Κατηγορία:Αμερικανοί ηθοποιοί φωνής
Τυπικό σύστημα

Στην λογική, ένα **τυπικό σύστημα** (formal system), ή **λογικό σύστημα** (logic system), ή απλά **λογική** αποτελείται από μια τυπική γλώσσα σε συνδυασμό με ένα συμπερασματικό σύστημα, που αποτελείται από ένα σύνολο από συμπερασματικούς κανόνες και/ή αξιώματα. Ένα τυπικό σύστημα χρησιμοποιείται για να παράγει μια έκφραση από μια ή περισσότερες άλλες εκφράσεις που διατυπώνονται ως υποθέσεις. Οι εκφράσεις αυτές λέγονται αξιώματα, στην περίπτωση που υποτίθεται ότι είναι αληθείς, ή θεωρήματα, στην περίπτωση που παράγονται. Ένα τυπικό σύστημα μπορεί να διατυπωθεί και να μελετηθεί για τις εγγενείς του ιδιότητες, ή μπορεί να έχει στόχο την περιγραφή εξωτερικών φαινομένων (μοντέλο).

## Γενικά
Κάθε τυπικό σύστημα περιλαμβάνει μια τυπική γλώσσα που συντίθεται από πρωτογενή σύμβολα. Τα σύμβολα αυτά συμπεριφέρονται και συντάσσονται βάσει συγκεκριμένων κανόνων και αναπτύσσονται συναγωγικά από ένα σύνολο αξιωμάτων. Έτσι, το σύστημα απαρτίζεται από οποιοδήποτε αριθμό τύπων που συντίθενται με πεπερασμένους συνδυασμούς πρωτογενών συμβόλων, συνδυασμοί που διαμορφώνονται από τα αξιώματα με βάση τους ορισμένους κανόνες.

Τα τυπικά συστήματα στα μαθηματικά αποτελούνται από τα παρακάτω στοιχεία:
# Ένα πεπερασμένο σύνολο από σύμβολα (δηλαδή ένα αλφάβητο) που χρησιμοποιούνται για να κατασκευαστούν διατυπώσεις (δηλαδή πεπερασμένες συμβολοσειρές).
# Μια γραμματική, που καθορίζει πως οι *καλά ορισμένη διατύπωση* κατασκευάζονται από τα σύμβολα του αλφαβήτου. Συνήθως απαιτείται να υπάρχει μια διαδικασία που να αποφασίζει αν μια διατύπωση είναι καλά ορισμένη.
# Ένα σύνολο από αξιώματα ή σχήμα αξιωμάτων, όπου κάθε αξίωμα (ή παραγόμενο αξίωμα) πρέπει να είναι καλά ορισμένο.
# Ένα σύνολο από συμπερασματικούς κανόνες.

Ένα τυπικό σύστημα λέγεται αναδρομικό αν το σύνολο των αξιωμάτων και το σύνολο των συμπερασματικών κανόνων είναι αποκρίσιμα σύνολα ή ημιαποκρίσιμα σύνολα, ανάλογα με την περίπτωση.

Κατηγορία:Μαθηματική λογική
Κατηγορία:Μεταλογική
Θεωρία

Ως **θεωρία** γενικά εννοείται: 
*ένα ολοκληρωμένο σύστημα ιδεών και προτάσεων που προσεγγίζει ένα ζήτημα από αφηρημένη ή συγκεκριμένη οπτική γωνία. Πρόκειται για τη θεωρία υπό την οπτική γωνία της φιλοσοφίας, δηλαδή ένα σύνολο ισχυρισμών, ουσιαστικά αξιωμάτων, που οδηγούν σε συμπεράσματα, ή υποστηρίζουν συμπεράσματα για τη φύση του κόσμου. 
*μία υπόθεση για την ερμηνεία ενός προβλήματος.  
*αναλυτική δομή που έχει ως στόχο της την ερμηνεία ενός συνόλου παρατηρήσεων, ταυτοποιώντας το σύνολο των διακριτών παρατηρήσεων ως τάξη φαινομένων και επιβεβαιώνοντας την υποκείμενη πραγματικότητα που επιδρά ή επηρεάζει αυτή την τάξη φαινομένων. Ο όρος θεωρείται πως προέρχεται από τον αρχαιοελληνικό *θεωρία*, που σημαίνει θέαση και ενατένιση. Προτάθηκε, επίσης, η άποψη πως το θεωρία προέρχεται από τη λέξη *θείον*, αντανακλώντας έτσι την ιδέα της ενατένισης της θείας οργάνωσης του φυσικού σύμπαντος.   

## Θεωρία στην επιστήμη
Σε ό,τι αφορά στην επιστήμη, η θεωρία είναι τρόπος εξέτασης ενός πεδίου με ερμηνευτικά και προγνωστικά επαγωγικά συμπεράσματα. Ως στοιχειώδες καθήκον της φιλοσοφίας της επιστήμης θεωρήθηκε συχνά η οριοθέτηση των καλών ή επιστημονικών θεωριών από κακές, μη επιστημονικές . Στο απόγειο του λογικού θετικισμού, η ιδιαίτερα φορμαλιστική προσέγγιση στη θεωρία τη μεταχειρίστηκε με όρους αξιωματικών συστημάτων. Οι θεωρητικοί όροι αυτών των συστημάτων συνδέθηκαν στενά με ένα ιδιόμορφο λεξιλόγιο, που υποτίθεται ότι θα παρείχε το θεμέλιο για την εμπειρική έννοια. Μια λιγότερο φορμαλιστική και περισσότερο εννοιολογική προσέγγιση επιχείρησε ο Τόμας Κουν με το έργο του, δίνοντας έμφαση στην ανοικτή φύση της επιστημονικής δραστηριότητας, στην ευριστική αξία αναλογιών και μοντέλων, καθώς επίσης στην ελαστικότητα και τον ολισμό του συστήματος, θεωρώντας ότι η αυστηρά φορμαλιστική προσέγγιση οδηγούσε σε διαστρέβλωση το υποκείμενο .

## Λογική και μαθηματικά
Στη λογική και τα μαθηματικά η θεωρία είναι ένα συνεκτικό σύστημα των πρωτογενών εννοιών, αξιωμάτων, και κανόνων, από τους οποίους είναι δυνατόν να κατασκευαστούν θεωρήματα. Είναι επίσης πρόταση ή σύνολο προτάσεων που προσφέρονται ως υποθετική ερμηνεία για ένα παρατηρηθέν φαινόμενο, μια κατάσταση πραγμάτων, ή ένα γεγονός. Από μια διαφορετική οπτική γωνία, λοιπόν, η θεωρία είναι μια αφήγηση του κόσμου πέρα από τα μετρήσιμα μεγέθη που προσφέρει η επιστήμη. Αγκαλιάζει ένα σύνολο αλληλοσυσχετιζόμενων ορισμών και σχέσεων που οργανώνουν την κατανόησή μας για τον εμπειρικό κόσμο με συστηματικό τρόπο. Για παράδειγμα είναι δυνατόν να διατυπώσουμε κάποια στατιστική σχέση ανάμεσα στη φτώχεια και την αύξηση της εγκληματικότητας, αλλά η ερμηνεία τούτης της σχέσης πιθανώς απαιτεί τη χρησιμοποίηση θεωριών για τα κίνητρα των ανθρώπων ή διαφορετικών νοημάτων που προσαρτώνται στις αρχικές έννοιες φτώχεια και έγκλημα, ακόμη και των κοινωνικών περιορισμών που κρατούν τμήματα του παγκόσμιου πληθυσμού στη φτώχεια.

## Σημειώσεις-παραπομπές

## Εξωτερικοί σύνδεσμοι

Κατηγορία:Μαθηματική ορολογία
Κατηγορία:Φιλοσοφία της επιστήμης

Κατηγορία:Αφαίρεση (φιλοσοφία)
Κατηγορία:Κριτική σκέψη
Κατηγορία:Εννοιολογικά συστήματα
Μιμητίτης

Ο **μιμητίτης** (αναφέρεται και ως μιμητισίτης, αγγλ. mimetite) είναι ορυκτό αρσενικικό / χλωριούχο άλας του μολύβδου. Το όνομά του οφείλεται στην ελληνική λέξη «μίμηση», επειδή προσομοιάζει (μιμείται) στην εμφάνιση με τον πυρομορφίτη. Συνώνυμά του είναι ο καμπυλίτης (λόγω του σχήματος των κρυστάλλων του), ο γκορλανδίτης και ο αρσενοπυρομορφίτης.

Απαντά, ως δευτερογενές ορυκτό, σε ζώνες οξείδωσης μολυβδούχων ορυκτών, όπως (και κυρίως) ο αρσενοπυρίτης και ο γαληνίτης.

Χρησιμοποιείται ως ελάσσον μετάλλευμα μολύβδου, ιδιαίτερα στα σημεία που ανευρίσκεται σε σημαντικές ποσότητες, ωστόσο είναι ιδιαίτερα αγαπητό δείγμα για συλλέκτες, λόγω χρώματος, σχήματος κρυστάλλων και λάμψης. Δεν χρησιμοποιείται ως πολύτιμος ή ημιπολύτιμος λίθος, λόγω της μικρής του σκληρότητας.

Σχετίζεται με κερουσίτη, αγγλεσίτη, σμιθσονίτη, βιλλεμίτη, πυρομορφίτη και βουλφενίτη.

Ανευρίσκεται σε πολλά σημεία του γήινου φλοιού. Οι ωραιότεροι κρύσταλλοί του απαντούν στο Johanngeorgenstadt της Σαξωνίας στη Γερμανία, στο Τσουμέμπ της Ναμίμπια (κρύσταλλοι μοναδικοί στον κόσμο) και στην Κορνουάλλη της Βρετανίας. Αρκετά όμορφοι κρύσταλλοι ανευρίσκονται επίσης στο Durango, το Mapimi και την Τσιχουάουα του Μεξικού, την Αυστρία, τη Γαλλία, την Ταϊλάνδη, την Αριζόνα των ΗΠΑ και την Αυστραλία.

Στην Ελλάδα ανευρίσκεται στα μεταλλεία του Λαυρίου (Καμάριζα, Πλάκα, Σούνιο, Αγριλέζα, Σουρέζα, Θορικό και Αγία Βαρβάρα) και στα Λιμενάρια της νήσου Θάσου.

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Μιμητιτης
Κατηγορία:Ορυκτά του μολύβδου
Κατηγορία:Αλογονίδια
Μάριμπορ

Το **Μάριμπορ** (σλοβενικά: Maribor, γερμανικά: Marburg an der Drau) με 113.747 κατοίκους το 2024, (πολεοδομικό συγκρότημα 149.037) είναι η δεύτερη μεγαλύτερη πόλη της Σλοβενίας μετά την πρωτεύουσα Λιουμπλιάνα. Η έδρα Ρωμαιοκαθολικής επισκοπής βρίσκεται στις όχθες του ποταμού Ντράβα, στα βόρεια της χώρας, κοντά στη πόλη Γκρατς της Αυστρίας. Η πόλη διαθέτει διεθνές αεροδρόμιο, που είναι το δεύτερο μεγαλύτερο της χώρας.

Το Μάριμπορ αναφέρθηκε για πρώτη φορά ως κάστρο το 1164, ως οικισμός το 1209 και ως πόλη το 1254. Όπως οι περισσότερες σλοβενικές εθνοτικές περιοχές, το Μάριμπορ βρισκόταν υπό την κυριαρχία των Αψβούργων μέχρι το 1918, όταν ο Ρούντολφ Μάιστερ και οι άντρες του εξασφάλισαν την πόλη για το Κράτος των Σλοβένων, Κροατών και Σέρβων, το οποίο στη συνέχεια εντάχθηκε στο Βασίλειο της Σερβίας για να σχηματίσει το Βασίλειο της Γιουγκοσλαβίας. Το 1991 το Μάριμπορ έγινε μέρος της ανεξάρτητης Σλοβενίας.

## Αδελφοποιημένες πόλεις
*  Αγία Πετρούπολη, Ρωσία
*  Γκρατς, Αυστρία
*  Γκρίνουιτς, Ηνωμένο Βασίλειο
*  Κράλιεβο, Σερβία
*  Μάρμπουργκ, Γερμανία
*  Όσιγιεκ, Κροατία
*  Ούντινε, Ιταλία
*  Τουρ, Γαλλία
*  Πετάνζ, Λουξεμβούργο
*  Σομπατέλι, Ουγγαρία
*  Πουέμπλο, Κολοράντο, ΗΠΑ

## Παραπομπές


## Εξωτερικοί σύνδεσμοι

* 

Κατηγορία:Πόλεις της Σλοβενίας
Συμπερασματικό σύστημα

Ένα **συμπερασματικό σύστημα** (deductive system), λεγόμενο και ο **συμπερασματικός μηχανισμός** (deductive aparatus) ενός τυπικού συστήματος, αποτελείται από τα αξιώματα (ή σχήματα αξιωμάτων) και συμπερασματικούς κανόνες που μπορούν να χρησιμοποιηθούν για να παράγουν τα θεωρήματα του συστήματος.

Ένα τέτοιο συμπερασματικό σύστημα έχει σκοπό να διατηρήσει τις συμπερασματικές ιδιότητες των προτάσεων που εκφράζονται στο σύστημα. Συνήθως η ιδιότητα που μας ενδιαφέρει είναι η αλήθεια σε αντίθεση με το ψεύδος. Εναλλακτικά, μπορούν επίσης να διατηρούνται τροπικότητες όπως η αιτιολόγηση ή η πεποίθηση.

Για να διατηρήσει την συμπαρασματική του ακεραιότητα, ένας συμπερασματικός μηχανισμός πρέπει να ορίζεται χωρίς αναφορά σε οποιαδήποτε αποσκοπούμενη ερμηνεία της γλώσσας. Ο στόχος είναι να εξασφαλίσει ότι κάθε γραμμή της παραγωγής είναι απλά συντακτική συνέπεια των γραμμών που προηγούνται. Δεν θα πρέπει να υπάρχει οποιοδήποτε αντικείμενο οποιασδήποτε ερμηνείας της γλώσσας που να εμπλέκεται με την συμπερασματική φύση του συστήματος.

## Δες και
* Τυπική γραμματική (formal grammar)
* Φυσική παραγωγή (natural deduction)
* Αξιωματικό σύστημα (axiomatic system)

## Παραπομπές


Κατηγορία:Μαθηματική λογική
Κατηγορία:Τυπικές γλώσσες